SPVI บวกแรง 5% นิวไฮรอบ 2 เดือน โบรกอัพกำไรปี 65-66 โตแกร่ง พ่วงเป้าใหม่ 9 บ.
SPVI บวกแรง 5% นิวไฮรอบ 2 เดือน โบรกอัพกำไรปี 65-66 โตแกร่ง พ่วงเป้าใหม่ 9 บาท โดย ณ เวลา 12:02 น. อยู่ที่ระดับ 7.50 บาท เพิ่มขึ้น 0.35 บาท
SPVI บวกแรง 5% นิวไฮรอบ 2 เดือน โบรกอัพกำไรปี 65-66 โตแกร่ง พ่วงเป้าใหม่ 9 บาท โดย ณ เวลา 12:02 น. อยู่ที่ระดับ 7.50 บาท เพิ่มขึ้น 0.35 บาท
8 เม.ย. 2565

ผู้สื่อข่าวรายงานว่า วันนี้(8เม.ย.65) ราคาหุ้นบริษัท เอส พี วี ไอ จำกัด (มหาชน) หรือ SPVI  ณ เวลา 12:02 น. อยู่ที่ระดับ 7.50 บาท เพิ่มขึ้น 0.35 บาท หรือ 4.90% โดยทำจุดสูงสุดที่ 7.55 บาท และทำจุดต่ำสุดที่ 7.15 บาท ราคาหุ้นนิวไฮรอบ 2 เดือน โดยเทียบตั้งแต่หุ้นยืนที่ระดับ 7.50 บาท เมื่อวันที่ 18 ม.ค.65

บล.ทิสโก้ ระบุในบทวิเคราะห์(3มี.ค.65) ว่า SPVI แนะนำ “ซื้อ” ราคาเป้าหมาย 9.00 บาท ปรับประมาณการผลประกอบการปี 2565-2566 ขึ้น 6% คาดกำไรสุทธิอยู่ที่ 145 ล้านบาท (16% เทียบช่วงเดียวกันของปีก่อน) และ 166 ล้านบาท (14% เทียบไตรมาสก่อนหน้า) ตามลำดับ
โดยคาดรายได้ปี 2565 จะเติบโต 15% มาที่ 6,371 ล้านบาท จาก 1) แผนการขยายสาขามาเป็นอย่างน้อย 77 สาขาจาก 65 สาขาในปี 2564 โดยยังคงเน้นสาขาในสถานศึกษา 2) การเติบโตยอดขายสาขาเดิมคาด 8% เทียบช่วงเดียวกันของปีก่อน ตามแนวโน้มการเติบโตของอุตสาหกรรมสินค้าไอที จากความต้องการสินค้าไอทีที่ยังมี ต่อเนื่อง 3) เราคาดอัตรากำไรขั้นต้นอยู่ที่ 9.7% ทรงตัว เทียบช่วงเดียวกันของปีก่อน และคาดอัตรากำไรสุทธิอยู่ที่ 2.3%
จากการปรับประมาณการผลประกอบการ มูลค่าที่เหมาะสมใหม่ของเราอยู่ที่ 9 บาท จากเดิม 8 บาท อิงจาก PER 25 เท่าปี 2565 โดยยังคงแนะนำ “ซื้อ” ทั้งนี้ SPVI ซื้อขายอยู่ที่ PER 18 เท่าปี 2565 เมื่อเทียบกับ COM7 ที่ 29 เท่า และ CPW ที่ 43 เท่า โดยเรามองว่าด้วยระดับ ราคาซื้อขายในปัจจุบัน SPVI มีความน่าสนใจ ปัจจัยเสี่ยงมาจาก 1) การแข่งขันที่เริ่มรุนแรงขึ้นใน ตลาดเพื่อการศึกษา 2) การพึ่งพาสินค้าแบรนด์ Apple เป็นหลัก และ 3) สินค้าไอทีและผู้บริโภค มีการเปลี่ยนแปลงเร็ว